ไฟแนนซ์ทูเดย์
&nbsp;
20 ส.ค. 2554

....ภูดา
qq...ลุ้นระทึกกับ ธาริษา วัฒนเกส ผู้ว่าการธนาคารแห่งประเทศไทย (ธปท.) ในการจัดการปัญหาค่าธรรมเนียมให้เป็นธรรม ที่นายแบงก์จะกลับมาให้คำตอบในวันที่ 24 ก.ย.นี้ ภารกิจนี้จะสำเร็จเป็นผลงานชิ้นโบแดงหรือไม่ ในเวลาจำกัดก่อนหมดวาระในสิ้นเดือนนี้ ลุ้นเหนื่อย!!! 
qq...ตอกหมุดหลักการทำงาน พร้อมกับประกาศกลางเวทีงานสัมมนาประจำปีไปเรียบร้อย สำหรับ ธาริษา ว่า ธปท.ไม่มีนโยบายดำเนินนโยบาย เพื่อผลประโยชน์กลุ่มใดกลุ่มหนึ่งเป็นพิเศษ แต่การทำนโยบายจะมุ่งสานประโยชน์เพื่อเสถียรภาพเศรษฐกิจภาพรวม สร้างสมดุลระหว่างกลุ่มที่เสียและได้ประโยชน์ ไม่ว่าจะเป็นนโยบายดอกเบี้ย ถ้าจำเป็นต้องขึ้นเพื่อดูแลเงินเฟ้อก็ต้องทำ ส่วนนโยบายอัตราแลกเปลี่ยนถึงแม้จะแข็งค่าไปบ้าง ทำเอาผู้ส่งออกโอดโอย...แต่ประชาชนโดยรวมได้ประโยชน์จากราคานำเข้าต่ำ หน้าที่ ธปท.คือความท้าทายในการสร้างสมดุลระหว่างผู้ได้และผู้เสียประโยชน์นี้หละ 
*** สาธิต รังคสิริ ผู้อำนวยการสำนักงานเศรษฐกิจการคลัง สศค. ยอมรับว่า 1 ปีที่ผ่านมากับการทำงานที่ สศค. นั้นถือว่าเป็นยุคที่ สศค. งานเข้ามาที่สุดยุคหนึ่งเพราะสามารถออกกฎหมายที่สำคัญๆ ของประเทศได้หลายฉบับ นับตั้งแต่ พ.ร.บ.ภาษีที่ดินและสิ่งปลูกสร้าง , กองทุนการออมแห่งชาติ เพื่อช่วยคนที่อยู่นอกระบบอีก 27 ล้านคน 
ได้มีกองทุนที่สะสม ได้เหมือนอย่างกองทุนบำเหน็จบำนาญของข้าราชการ *** 
qq...เสียดายที่ เอ็นนู ซื่อสุวรรณ รองผู้จัดการธนาคารเพื่อการเกษตรและสหกรณ์การเกษตร หรือ ธ.ก.ส. นายแบงก์หัวใจสีเขียวที่กำลังจะครบวาระเกษียณสิ้นเดือน ก.ย.นี้ ได้ข่าวว่ายังลุยทำงานแบบไม่มีวันหยุด หลังจากนั้นจึงจะเข้ารับตำแหน่งที่ปรึกษาของธนาคารต่อไป 
qq...วรวิทย์ ชัยลิมปมนตรี รองผู้อำนวยการออมสินอาวุโส ช่วงนี้อารมณ์ดีเป็นพิเศษ เพราะอยู่ระหว่างฟิตเตรียมตัวขึ้นแท่นกรรมการผู้จัดการธนาคารอาคารสงเคราะห์ หรือ ธอส. ต่อจาก ขรรค์ ประจวบเหมาะ ที่จะหมดวาระในวันที่ 15 พ.ย.นี้ โดยคาดว่าทางออมสินจะปรับให้ ยงยุทธ ตะริโย รองผู้อำนวยการธนาคารออมสิน กลุ่มเทคโนโลยีสารสนเทศ น่าจะเข้าขยับขึ้นมาเป็นรองผู้อำนวยการอาวุโสมาดูเรื่องกลุ่มสินเชื่อแทน วรวิทย์ ต่อไป